La Bibia piemontèisa/Testament Vej/Esdra/Esdra 2


Esdra

2

Lista dij rimpatrià 

Costi-sì a son ij deportà, originari dla provinsa ‘d Giuda e ch’a son tornà a Gerusalem e ant ël teritòri ‘d Giuda, minca un a soa borgià. Soe famije a j’ero stàite esilià a Babilònia da quand Nabucadnésar, rè ‘d Babilònia, a l’avìa deportaje. A son ëvnuje con Zorobabel, Giosué, Nemia, seraia, Relaia, Mardoché, Bilsan Mispar, Bigvai, Recun, Bana.

Costa-sì a l’é la lista dj’òm dël pòpol d’Israel ch’a son tornà da l’esili: Dissendent ëd Paros 2172. Dissendent ëd Sefatia: 372. Dissendent d’Arach: 775. Dissendent ëd Pacat-Moab, visadì ij dissendent ëd Giosué e d’Ioab: 2810. Dissendent d’Elam: 1254. Dissendent ëd Zatu: 945. Dissendent ëd Zacai: 760. Dissendent ëd Bani: 642. Dissendent ëd Bebai: 623. Dissendent d’Azgad: 1222. Dissendent ëd Adonicam: 676. Dissendent ëd Bigvai: 2056. Dissendent d’Adin: 454, Dissendent d’Ater, visadì d’Esechìa: 98. Dissendent ëd Besai: 323. Dissendent d’Iora: 112. Dissendent ëd Casum: 223. Dissendent ëd Ghibar: 95. Dissendent ëd Betlem: 123. Originari ‘d Netfa: 56. Originari d’Anatot: 128. Gent dla famija d’Azmavet: 42. Gent dla famija ‘d Chiriat-Iearim: ëd Chefira e ‘d Berot: 743. Gent ëd Rama e ‘d Gheba: 621. Gent ëd Micmas: 122. Gent ëd Betel e Ai: 223. Dissendent ëd Nebo: 52. Dissendent ëd Magbis: 156. Dissendent ëd n’àutr Elam: 1254. Dissendent ëd Carim 320. Dissendent ëd Lod, Cadid e Ono: 725.  Dissendent ëd Gérich: 345. Dissendent ëd Sena: 3630.

Ij sacerdòt: dissendent d’Iedaia, visadì la famija ‘d Giosué: 973. Dissendent d’Imer: 1052. Dissendent ëd Pasesur: 1247. Dissendent ëd Carim: 1017. Dissendent ëd Giosué e Camiel, fieul ëd Codavia: 74. 

Ij cantor: dissendent d’Asaf: 128. 

Dissendent dij portié: dissendent ëd Salum, dissendent d’Ater, dissendent ëd Talmon, dissendent d’Acub, dissendent ëd Catita, dissendent ëd Sobai, ant tut 139. 

Ij sërvitor dël Templ: dissendent ëd Sina, d’Asufa, ëd Tabaot, ëd Cheros, Sia, ëd Padon, Lebana, Cagaba, acub, Agab, Samlai, Canan, Ghidel, Gacar, Reaia, Resin, Necoda, Gasam, Usa, Peseach, Besai, Asna, Meunim, Nefussim, Babuch, Cacufa, Carur, Baslut, Mechida, Carsa, Barcos, Sisra, Temach, dissendent ëd Nesiach, dissendent ëd Catifa.

Ij dissendent dij servitor ëd Salomon: dissedent ëd Sotai, d’Assofere, ëd Peruda, Ialà, Darcon, Ghidel, Sefatia, Catil, e ij dissendent ëd Pocheret, Asebaim, fieuj d’Ami. Tùit ij servitor dël Templ e ij dissendent dij servitor ëd Salomon, an tut 392. 

Costi-sì a son tornà an patria da Tel-Melach, Tel-Carsa, Cherub-Adan, Imer, ch’a podìo nen dimostré se soa famija e soa dissendensa a fusso d’Israel: dissendent ëd Delada, dissendent ëd Tobìa, dissendent ëd Necodà: 642.

Costi-sì tra ij sacerdòt: dissendent ëd Cobaìa, acoz, e ‘d Barzilai, col ch’a l’era mariasse con un-a dle fije ‘d Barzilai ël Galadita e a l’avìa pijàit sò nòm, a l’han sërcà sò registr genealògich, ma a l’han pa trovalo; donca a son ëstàit fòra dël sacerdossi. Ël governator a l’ha comandaje ch’a mangèisso nen le ròbe santissime fin al moment ch’a fussa presentasse un saxerdòt con l’Urim e Tummim. 

Tuta la comunità assemblà përparèj a l’era ‘d 42.360 përson-e; peuj a-i era ‘dcò ij sò sërvent e soe servente: costi-sì a j’ero 7.337; peui a j’era ij cantor e le cantarin-e: 200.

Ij sò cavaj: 736: ij sò muj: 245; ij sò gamèj: 435; ij sò aso: 6.720. 

Un quai cap ëd famija rivà al templ ch’a l’é a Gerusalem, a l’ha fàit d’oferte volontarie pr’ ël templ përchè ch’a fussa torna con a dovìa esse. Conform a soe possibilità a l’han dàit ël tesòr ëd la fabrica: òr 61.000 drame; argent: 5000 min-e; e ancora sent veste da sacerdòt. Peuj ij sacerdòt, ij levita, quaidun dël pòpol, ij cantor, ij portié e ij sërvitor dël Templ a son ëstabilisse ant le soe borgià parèj coma tuti j’Israelita.

Piemontèis
Bibia
Testament Vej
Esdra